CELEX: 52006PC0150
Language: lt
Date: 2006-04-05
Title: Pasiūlymas Tarybos sprendimas dėl Europos bendrijos pozicijos dėl Jungtinių Tautų Europos ekonominės komisijos 51 taisyklės derinimo su technine pažanga

Svarbus teisinis pranešimas

|

52006PC0150

Pasiūlymas Tarybos sprendimas dėl Europos bendrijos pozicijos dėl Jungtinių Tautų Europos ekonominės komisijos 51 taisyklės derinimo su technine pažanga  /* KOM/2006/0150 galutinis */  

	[pic] | EUROPOS BENDRIJŲ KOMISIJA |Briuselis, 05.04.2006KOM(2006) 150 galutinisPasiūlymasTARYBOS SPRENDIMASdėl Europos bendrijos pozicijos dėl Jungtinių Tautų Europos ekonominės komisijos 51 taisyklės derinimo su technine pažanga(pateikta Komisijos)AIŠKINAMASIS MEMORANDUMASKadangi įsigaliojo su variklinių transporto priemonių (automobilių, sunkvežimių ir autobusų) skleidžiamu triukšmu susijusi JT EEK 51 taisyklė, taikomos ribinės vertės buvo kelis kartus mažinamos, paskutinį kartą 1995 m. Paskutinis mažinimas neturėjo laukiamo poveikio, o vėlesni tyrimai parodė, kad matavimo metodai jau nebeatspindi važiavimo praktikos realiomis sąlygomis. Todėl buvo nuspręsta, kad prieš tai, kai ribinės vertės bus vėl mažinamos, pirmiausia būtina parengti naują bandymų ciklą ir skleidžiamo triukšmo nustatymui skirtas važiavimo sąlygas priartinti prie realių važiavimo sąlygų.JT EEK darbo grupė dabar yra paruošusi 51 taisyklės pakeitimą. Numatomu pakeitimu taikomas bandymo atlikimo protokolas pakeičiamas geresniu matavimo metodu, kurį taikant atkuriamas mieto eismui įprastas transporto priemonių skleidžiamas garso lygis. Grupė taip pat aptarė naujas ribines vertes ir siūlo jas įvesti taikant santykinai ilgus pereinamuosius laikotarpius.Nors Komisija laikosi nuomonės, kad naujasis bandymų metodas gali būti tinkamas, jos manymu darbo grupė mėgino jį įdiegti skubotai ir todėl nebuvo atliktas tinkamas poveikio įvertinimas. Tą patį galima pasakyti ir apie ribines vertes. Todėl Komisija nepritarė darbo grupės dokumentui ir siūlo šiuos patobulinimus:1.  Poveikio vertinimas turėtų būti atliktas prieš priimant naujus bandymų metodus, jau nekalbant apie ribines vertes.2.  Komisija pasiūlė savanoriškai atlikti poveikio vertinimą.3.  Siekiant, kad Komisija gautų reprezentatyvių duomenų autoritetingam poveikio vertinimui, ji siūlo, jog transporto priemonių gamintojai lygiagrečiai taikytų senąjį ir naująjį matavimų metodą. Siekiant gauti tipo patvirtinimą ir toliau bus reikalaujama taikyti senąjį metodą, o naujasis metodas bus naudojamas priežiūros tikslais.4.  Kai tik bus surinkta pakankamai reprezentatyvių duomenų, Komisija galės atlikti poveikio vertinimą ir siūlyti ribines vertes. Priežiūros procesas tuomet bus baigtas.Šiuo pasiūlymu ribojama priežiūros proceso trukmė ir apimtis. Pavyzdžiui, tam tikrų patvirtinimo kategorijų atžvilgiu priežiūra nebus vykdoma, o trukmė apsiribos dvejais metais.2006 m. vasario 14 d. šio klausimo svarstymas buvo pateiktas Derinimo su technikos pažanga komitetui (DTPK). Šio posėdžio metu komitetas dėl Komisijos pasiūlymo teigiamos nuomonės nepateikė. Todėl siūloma, kad laikantis komitologijos tvarkos projektas būtų perduotas Tarybai tolesniam svarstymui. Per tris mėnesius nuo gavimo Taryba dėl pasiūlymo sprendžia kvalifikuota balsų dauguma. Jei pasibaigus tam laikotarpiui Taryba nepriėmė akto ir neprieštaravo jam, pasiūlymą priima Komisija, laikydamasi Tarybos sprendimo 1999/468/EB nuostatų.PasiūlymasTARYBOS SPRENDIMASdėl Europos bendrijos pozicijos dėl Jungtinių Tautų Europos ekonominės komisijos 51 taisyklės derinimo su technine pažanga(Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1997 m. lapkričio 27 d. Tarybos sprendimą 97/836/EB siekiant Europos bendrijos prisijungimo prie Jungtinių Tautų Europos ekonominės komisijos (JT EEK) susitarimo dėl ratinėms transporto priemonėms, įrangai ir dalims, kurias galima įtaisyti ratinėse transporto priemonėse ir (arba) naudoti tose priemonėse, taikomų vienodų techninių reikalavimų priėmimo ir pagal tuos reikalavimus suteiktų patvirtinimų abipusio pripažinimo sąlygų[1] (toliau – Pataisytas 1958 m. susitarimas), ypač į 4 straipsnio 2 dalies pirmą įtrauką,atsižvelgdama į Komisijos pasiūlymą[2],kadangi:(1) Jeigu pasiūlymas suderinti prie Pataisyto 1958 m. susitarimo pridėtą Jungtinių tautų Europos ekonominės komisijos taisyklę, kuri Bendrijai yra privaloma pagal Sprendimo 97/836/EB II priedo nuostatas arba prie kurios Bendrija yra vėliau prisijungusi, pateikiamas balsavimui Administraciniame komitete pagal minėto susitarimo 1 straipsnio 2 dalį, Komisijos balsavimo tvarka gali būti nustatyta vadovaujantis procedūra, taikoma direktyvų dėl transporto priemonių tipo patvirtinimo techniniams suderinimams.(2) Atsižvelgiant į patirtį ir į techninį vystymąsi, reikia suderinti reikalavimus, susijusius su tam tikrais JT EEK 51 taisyklės elementais ir ypatumais.(3) Komisijos sprendimo projektas buvo pateiktas Derinimo su technikos pažanga komitetui, įkurtam 1970 m. vasario 6 d. Tarybos direktyva 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo. Komitetas, 2006 m. vasario 26 d. posėdžio metu, dėl sprendimo projekto teigiamos nuomonės nepateikė. Todėl, laikydamasi komitologijos procedūros, Komisija turėjo pateikti pasiūlymą dėl priemonių, kurių turėtų imtis Taryba,NUSPRENDĖ:1 straipsnisPriede nurodytas JT EEK taisyklės pakeitimo projektas yra patvirtinamas.2 straipsnisEuropos bendrija, atstovaujama Komisijos, 2006 m. birželio 22 arba 23 d. 139-ojo JT EEK Pasaulio transporto priemonių taisyklių derinimo forumo metu vyksiančiame Administracinio komiteto posėdyje, arba, jeigu reikia, vėlesniame posėdyje, balsuoja už 1 straipsnyje minėtą taisyklės pakeitimo projektą.Priimta Briuselyje,Tarybos varduPirmininkas  PRIEDASEuropos bendrija balsuoja už šį dokumentą:Taisyklė Nr. 51 | TRANS/WP.29/2006/31 TRANS/WP.29/2006/31/Add. 1 |[1] OL L 346, 1997 12 17, p. 78.[2] OL C […], […], p. […].